Kursused ja koolitused
Kunstikursused ja töötoad pakuvad võimalust arendada loovust ainulaadses paigas, Kumu kunstimuuseumis – eesti kunsti kodus.
Kumu kunstistuudiote programm on osa Kumu kunstimuuseumi haridustegevusest, mis on suunatud nii üksikkülastajatele kui gruppidele. Programmi raames korraldame lühikursuseid täiskasvanutele ja noortele professionaalsete kunstnike juhendamisel.
Välja reklaamitud kunstikursustel ja -stuudiotes osalemine on võimalik ainult eelregistreerimisel.
NB! Korraldame kursusi ka ettetellimisel!
Võimalik on tellida sobiva temaatikaga keraamikakursusi, graafikatunde ning märgi valmistamise programmi.
Kuupäevad ja kellaajad kokkuleppel.
Alates 2014. aastast kehtib Kumu kunstistuudiotele ja teiste kursuste tasule tulumaksusoodustus.
Keraamikakursused
Täiskasvanutele
Kaks korda kuus on Kumu keraamikaateljees võimalik ise läbi teha erinevaid tehnikaid.
Kahetunnisel lühikursusel, mis on seotud mõne Kumu näitusega, saab iga osaleja keraamik Jarõna Ilo juhendamisel valmistada omanäolisi tarbevorme. Varasem keraamikategemise kogemus ei ole vajalik!
Koopiamaalimise kursus
Täiskasvanutele
Koopiate maalimine on läbi aegade olnud olulisel kohal klassikalises kunstihariduses. Kursuse käigus tutvutakse maali kopeerimise teoreetiliste ja praktiliste alustega. Maalitakse detail või tervikpilt, kasutades originaalile lähedast maalitehnikat. Individuaalne juhendamine.
Natüürmordi kursus
Täiskasvanutele
Läbi sajandite on vaikelu kujutamine pakkunud ühelt poolt kunstnikele võimaluse demonstreerida oma meisterlikkust, teisalt peita sellesse sümboolseid tähendusi. Kursusel uuritaksegi, kuidas on vaikelu kui maaližanr läbi sajandite arenenud ning milliseid sõnumeid kandnud. Praktilise tööna maalitakse ateljees õlitehnikas natüürmort.
Graafikakursused
Kumu graafikaateljees viiakse professionaalse kunstniku juhendamisel läbi erineva pikkusega kursusi (alates 1,5 t) erinevate graafikatehnikatega tutvumiseks.
Aigi Orava keraamika meistriklass
Keraamikahuvilised, kel on soov proovida kätt nii pottsepakedral treimise alal kui suuremate keraamiliste vormide modelleerimisel, on oodatud osalema Aigi Orava meistriklassis Kumu kunstistuudios. Meistriklassi teeb eriliseks tutvumine puudega köetava anagama-tüüpi keraamikaahjuga. Põhjalik kursus koosneb loengust, ateljeetundidest Kumus ja osalemises nn puupõletuse protsessis Tohisool.
Koolitus „Õpetajate päev”
Kutsume üldhariduskoolide, lasteaedade ja huvikoolide õpetajate kollektiive osalema Kumu meeldejäävas koolitus- ja elamusprogrammis! Programm sisaldab ekskursiooni ja/või interaktiivset tegevust näitustel (püsiekspositsioonis või valitud näitusel), soovi korral loenguruumi kasutamist, loovtegevust kunstiateljeedes (keraamika, graafika) ning ühist einestamist Kumu kohvikus.
Kontakt
E–R 9–17
Tel 602 6134, 533 103 18
email@example.com
Kontakt
E–R 9–17
Anna-Liisa Tubala
Tel 602 6074, 5343 9230
firstname.lastname@example.org
Toetaja:
Vaata ka:
26.11.2014 kell 18.00
Kuraatoriekskursioon
Toetajad:
Vaata ka:
Pikad kolmapäevad Kadriorus: Kuraatoriekskursioon
17.12.2014 kell 18.00
Ekskursioon 60+: Tartu sõpruskond ja Ülo Sooster
19.12.2014 kell 11.30
Kumu perehommikud: Täpi kohtub Kalaga
01.02.2015 kell 12
Toetaja: